title: Komisijas Īstenošanas regula (ES) 2017/375 (2017. gada 2. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas prosulfurona kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
                  4.3.2017

                  LV

                  Eiropas Savienības Oficiālais Vēstnesis

                  L 58/3

            KOMISIJAS ĪSTENOŠANAS REGULA (ES) 2017/375
      (2017. gada 2. marts),
      ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas prosulfurona kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 24. pantu saistībā ar 20. panta 1. punktu,
      tā kā:

                  (1)

                  Darbīgās vielas prosulfurona apstiprinājums, kā norādīts Komisijas Īstenošanas regulas (ES) Nr. 540/2011 (2) pielikuma A daļā, zaudē spēku 2017. gada 30. jūnijā.

                  (2)

                  Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums uz prosulfurona atkārtotu iekļaušanu Padomes Direktīvas 91/414/EEK (4) I pielikumā.

                  (3)

                  Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.

                  (4)

                  Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 15. jūlijā iesniedza Eiropas Pārtikas nekaitīguma iestādei (turpmāk “Iestāde”) un Komisijai.

                  (5)

                  Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                  (6)

                  Iestāde 2014. gada 25. augustā nosūtīja Komisijai savus secinājumus (5) par to, vai ir sagaidāms, ka prosulfurons atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2015. gada 29. maijā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par prosulfuronu.

                  (7)

                  Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir ievēroti.

                  (8)

                  Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Konkrētāk, lai līdz minimumam samazinātu gruntsūdeņu eksponētību, prosulfuronu saturošu augu aizsardzības līdzekļu lietošanu ir lietderīgi ierobežot, nosakot maksimālo devu 20 g darbīgās vielas uz hektāru reizi trijos gados vienā un tajā pašā laukā, un pieprasīt papildu apstiprinošu informāciju.

                  (9)

                  Riska novērtējums attiecībā uz prosulfurona apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem prosulfuronu saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.

                  (10)

                  Komisija tomēr uzskata, ka saskaņā ar Regulas (EK) Nr. 1107/2009 24. pantu prosulfurons ir aizstājama viela. Ņemot vērā, ka prosulfurona pussabrukšanas periods saldūdenī pārsniedz 40 dienas un koncentrācija, pie kuras netiek novērota ilgtermiņa iedarbība uz saldūdens organismiem, ir mazāka nekā 0,01 mg/l, saskaņā ar Regulas (EK) Nr. 1107/2009 II pielikuma attiecīgo 3.7.2.1. un 3.7.2.3. punktu prosulfurons ir noturīga un toksiska viela. Tādējādi prosulfurons atbilst Regulas (EK) Nr. 1107/2009 II pielikuma 4. punkta otrā ievilkuma nosacījumam.

                  (11)

                  Tādēļ ir lietderīgi atjaunot prosulfurona kā aizstājamas vielas apstiprinājumu.

                  (12)

                  Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas Regulas (ES) Nr. 540/2011 pielikums.

                  (13)

                  Ar Komisijas Īstenošanas regulu (ES) 2016/549 (6) prosulfurona apstiprinājuma termiņš tika pagarināts, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms pagarinātā termiņa beigām, šī regula būtu jāpiemēro no 2017. gada 1. maija.

                  (14)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Darbīgās vielas kā aizstājamas vielas apstiprinājuma atjaunošana
      Darbīgās vielas prosulfurona kā aizstājamas vielas apstiprinājumu atjauno saskaņā ar šīs regulas I pielikumu.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā un piemērošanas diena
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2017. gada 1. maija.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 2. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 309, 24.11.2009., 1. lpp.

         (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

         (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

         (5)  EFSA Journal (2014); 12(9):3815. Pieejams tiešsaistē: www.efsa.europa.eu.

         (6)  Komisijas 2016. gada 8. aprīļa Īstenošanas regula (ES) 2016/549, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām bentazonam, cihalofopbutilam, dikvatam, famoksadonam, flumioksazīnam, DPX KE 459 (flupirsulfuronmetilam), metalaksilam-M, pikolinafēnam, prosulfuronam, pimetrozīnam, tiabendazolam un tifensulfuron-metilam (OV L 95, 9.4.2016., 4. lpp.).

         I PIELIKUMS

                     Vispārpieņemtais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     Prosulfurons

                        CAS Nr. 94125-34-5

                        CIPAC Nr. 579

                     1-(4-metoksi-6-metil-triazīn-2-il)-3-[2-(3,3,3-trifluorpropil)-fenilsulfonil]-urīnviela

                     950 g/kg
                     2-(3,3,3-trifluorpropil)-benzola sulfonamīda piemaisījums tehniskajā materiālā nedrīkst pārsniegt 10 g/kg.

                     2017. gada 1. maijs

                     2024. gada 30. aprīlis

                     A DAĻA
                     Vienā un tajā pašā laukā drīkst lietot ne biežāk kā reizi trijos gados ar maksimālo devu 20 g darbīgās vielas uz hektāru.
                     B DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par prosulfuronu un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem,

                                 —

                                 riskam attiecībā uz nemērķa sauszemes augiem un ūdens augiem.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par metabolīta triazīnamīna (CGA150829) genotoksisko potenciālu, lai apstiprinātu, ka minētais metabolīts nav genotoksisks un nav jāņem vērā riska novērtējumā.
                     Pieteikuma iesniedzējs minēto informāciju iesniedz Komisijai, dalībvalstīm un Iestādei līdz 2017. gada 31. oktobrim.

            (1)  Sīkāka informācija par darbīgās vielas identitāti un specifikāciju sniegta pārskata ziņojumā.

         II PIELIKUMS
         Īstenošanas regulas (ES) Nr. 540/2011 pielikumu groza šādi:

                     1)

                     A daļā svītro 31. ierakstu par prosulfuronu;

                     2)

                     E daļā iekļauj šādu ierakstu:

                                 Vispārpieņemtais nosaukums, identifikācijas numuri

                                    IUPAC nosaukums

                                 Tīrība (*1)

                                 Apstiprināšanas datums

                                 Apstiprinājuma termiņa beigas

                                 Īpaši noteikumi

                                 “6

                                 Prosulfurons

                                    CAS Nr. 94125-34-5

                                    CIPAC Nr. 579

                                 1-(4-metoksi-6-metil-triazīn-2-il)-3-[2-(3,3,3-trifluorpropil)-fenilsulfonil]-urīnviela

                                 950 g/kg
                                 2-(3,3,3-trifluorpropil)-benzola sulfonamīda piemaisījums tehniskajā materiālā nedrīkst pārsniegt 10 g/kg.

                                 2017. gada 1. maijs

                                 2024. gada 30. aprīlis

                                 A DAĻA
                                 Vienā un tajā pašā laukā drīkst lietot ne biežāk kā reizi trijos gados ar maksimālo devu 20 g darbīgās vielas uz hektāru.
                                 B DAĻA
                                 Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par prosulfuronu un jo īpaši tā I un II papildinājumu.
                                 Šajā vispārējā novērtējumā dalībvalstis īpašu uzmanību pievērš:

                                             —

                                             gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem,

                                             —

                                             riskam attiecībā uz nemērķa sauszemes augiem un ūdens augiem.

                                       Lietošanas nosacījumos vajadzības gadījumā ietver riska mazināšanas pasākumus.
                                 Pieteikuma iesniedzējs iesniedz apstiprinošu informāciju par metabolīta triazīnamīna (CGA150829) genotoksisko potenciālu, lai apstiprinātu, ka minētais metabolīts nav genotoksisks un nav jāņem vērā riska novērtējumā.
                                 Pieteikuma iesniedzējs minēto informāciju iesniedz Komisijai, dalībvalstīm un Iestādei līdz 2017. gada 31. oktobrim.”

            (*1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2015/2408 (2015. gada 18. decembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               19.12.2015

               LV

               Eiropas Savienības Oficiālais Vēstnesis

               L 333/108

         KOMISIJAS ĪSTENOŠANAS REGULA (ES) 2015/2408
   (2015. gada 18. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. decembrī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  236,2

                  MA

                  94,6

                  TR

                  118,0

                  ZZ

                  149,6

                  0707 00 05

                  EG

                  174,9

                  MA

                  82,9

                  TR

                  149,4

                  ZZ

                  135,7

                  0709 93 10

                  MA

                  46,5

                  TR

                  153,0

                  ZZ

                  99,8

                  0805 10 20

                  EG

                  57,7

                  MA

                  64,7

                  TR

                  52,2

                  ZA

                  48,6

                  ZZ

                  55,8

                  0805 20 10

                  MA

                  75,3

                  ZZ

                  75,3

                  0805 20 30, 0805 20 50, 0805 20 70, 0805 20 90

                  IL

                  110,0

                  TR

                  88,5

                  ZZ

                  99,3

                  0805 50 10

                  TR

                  94,4

                  ZZ

                  94,4

                  0808 10 80

                  CA

                  151,7

                  CL

                  82,8

                  US

                  163,9

                  ZA

                  141,1

                  ZZ

                  134,9

                  0808 30 90

                  CN

                  63,2

                  TR

                  127,3

                  ZZ

                  95,3

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 333/2012 ( 2012. gada 19. aprīlis ) kas attiecas uz atļauju lietot kālija diformiāta preparātu kā barības piedevu visām dzīvnieku sugām un ar ko groza Regulu (EK) Nr. 492/2006  Dokuments attiecas uz EEZ

text:
               20.4.2012

               LV

               Eiropas Savienības Oficiālais Vēstnesis

               L 108/3

         KOMISIJAS ĪSTENOŠANAS REGULA (ES) Nr. 333/2012
   (2012. gada 19. aprīlis)
   kas attiecas uz atļauju lietot kālija diformiāta preparātu kā barības piedevu visām dzīvnieku sugām un ar ko groza Regulu (EK) Nr. 492/2006
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Saskaņā ar Komisijas Regulu (EK) Nr. 492/2006 (3) kālija diformiātu (CAS numurs 20642-05-1) bez termiņa ierobežojuma atļāva lietot kā barības piedevu visām dzīvnieku sugām atbilstīgi Direktīvai 70/524/EEK. Pēc tam saskaņā ar Regulas (EK) Nr. 1831/2003 10. panta 1. punktu šo piedevu kā esošu lopbarības līdzekli iekļāva Kopienas Lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu, ko lasa kopā ar minētās regulas 7. pantu, tika iesniegts pieteikums pārvērtēt kālija diformiātu kā barības piedevu visām dzīvnieku sugām, pieprasot to klasificēt piedevu kategorijā “tehnoloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (turpmāk – “Iestāde”) 2011. gada 13. decembra atzinumā (4) secināja, ka ieteiktajos lietošanas apstākļos kālija diformiāts kaitīgi neietekmē dzīvnieku veselību, patērētāju veselību vai vidi un ka, lietojot šo piedevu, var efektīvi paildzināt jēlu zivju un zivju blakusproduktu uzglabāšanas laiku. Tā secināja, ka, ievērojot attiecīgus aizsardzības pasākumus, lietotājiem neradīsies bažas par nekaitīgumu. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               Kālija diformiāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot atbilstīgi šīs regulas pielikumam.

               (6)

               Ar šo regulu piešķir jaunu atļauju, tāpēc Regulas (EK) Nr. 492/2006 3. pants un tās III pielikums būtu jāsvītro.

               (7)

               Izmaiņas barības piedevas atļaujas nosacījumos nav saistītas ar drošuma apsvērumiem, tādēļ ir lietderīgi paredzēt pārejas periodu, lai izlietotu esošos tādu premiksu un barības maisījumu krājumus, kuru sastāvā ir minētais preparāts, ko atļauts lietot ar Regulu (EK) Nr. 492/2006.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “tehnoloģiskās piedevas” un funkcionālajā grupā “konservanti”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 492/2006 3. pantu un tās III pielikumu svītro.
   3. pants
   Premiksus un barības maisījumus, kas marķēti saskaņā ar Direktīvu 70/524/EEK pirms šīs regulas spēkā stāšanās dienas un satur kālija diformiātu, kuru atļauts lietot ar Regulu (EK) Nr. 492/2006, arī turpmāk drīkst laist tirgū un lietot, līdz izbeidzas esošie krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  OV L 89, 28.3.2006., 6. lpp.

      (4)  EFSA Journal, 2012. gads; 10(1):2530.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  aktīvās vielas mg uz kg kompleksās barības ar mitruma saturu 12 %

                     Tehnoloģisko piedevu kategorija. Funkcionālā grupa: konservanti

                  1a237a

                  —

                  Kālija diformiāts

                                 Piedevas sastāvs

                                          Kālija diformiāts: 50 ± 5 %

                                          Ūdens: 50 ± 5 %

                                 Aktīvās vielas raksturojums

                              Kālija diformiāts

                                 CAS Nr. 20642-05-1
                              C2H3O4K
                              Iegūts ķīmiskā sintēzē

                                 Analīzes metode
                                  (1)

                                          Kālija satura noteikšana barības piedevā:
                                          EN ISO 6869: atomabsorbcijas spektrometrija (AAS) vai EN 15510: induktīvi saistītas plazmas atomemisijas spektrometrija (ICP-AES).

                                          Kopējā formiātu satura noteikšana barības piedevā: EN 15909: apgrieztās fāzes HPLC-UV.
                                          Kopējā formiātu satura noteikšana premiksos un barībā:
                                          jonu eksklūzijas augstas izšķirtspējas šķidrumhromatogrāfija ar UV vai refrakcijas koeficienta noteikšanu (HPLC-UV/RI) vai jonu hromatogrāfijas metode, izmantojot elektrovadītspējas noteikšanu (IC-ECD).

                  Visas dzīvnieku sugas

                  —

                  —

                  —

                              1.

                              Atļauts tikai par barību izmantojamās jēlās zivīs un zivju blakusproduktos ar maksimālo saturu 9 000 mg kālija diformiāta kā aktīvās vielas uz kilogramu jēlu zivju.

                              2.

                              Lietošanai cūku barībā dažādu kālija diformiāta avotu maisījums nedrīkst pārsniegt kompleksajā barībā atļauto daudzumu – 18 000 mg uz kg kompleksās barības atšķirtiem sivēniem un 12 000 mg uz kg kompleksās barības sivēnmātēm un nobarojamām cūkām.

                              3.

                              Lietošanas pamācībā norāda:
                              “Citu organisko skābju vienlaicīga lietošana atļautajās maksimālajās devās ir kontrindicēta.”

                              4.

                                 “Drošības apsvērumi: rīkojoties ar piedevu, jālieto elpceļu aizsarglīdzekļi, aizsargbrilles un cimdi.”

                  2022. gada 11. maijs

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) Nr. 1280/2011 ( 2011. gada 8. decembris ), ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               9.12.2011

               LV

               Eiropas Savienības Oficiālais Vēstnesis

               L 327/58

         KOMISIJAS ĪSTENOŠANAS REGULA (ES) Nr. 1280/2011
   (2011. gada 8. decembris),
   ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./12. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 1269/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2011./12. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Īstenošanas regulas (ES) Nr. 971/2011 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 9. decembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 8. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 324, 7.12.2011., 25. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 9. decembra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  39,86

                  0,00

                  1701 11 90 (1)

                  39,86

                  2,95

                  1701 12 10 (1)

                  39,86

                  0,00

                  1701 12 90 (1)

                  39,86

                  2,65

                  1701 91 00 (2)

                  45,89

                  3,70

                  1701 99 10 (2)

                  45,89

                  0,57

                  1701 99 90 (2)

                  45,89

                  0,57

                  1702 90 95 (3)

                  0,46

                  0,24

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) 2016/893 (2016. gada 7. jūnijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               8.6.2016

               LV

               Eiropas Savienības Oficiālais Vēstnesis

               L 151/6

         KOMISIJAS ĪSTENOŠANAS REGULA (ES) 2016/893
   (2016. gada 7. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. jūnijā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  259,4

                  MA

                  124,3

                  TR

                  66,0

                  ZZ

                  149,9

                  0709 93 10

                  TR

                  140,4

                  ZZ

                  140,4

                  0805 50 10

                  AR

                  173,4

                  IL

                  134,0

                  MA

                  160,2

                  TR

                  75,0

                  ZA

                  179,5

                  ZZ

                  144,4

                  0808 10 80

                  AR

                  121,1

                  BR

                  114,8

                  CL

                  126,5

                  CN

                  102,3

                  NZ

                  144,9

                  PE

                  111,0

                  US

                  152,4

                  UY

                  107,2

                  ZA

                  115,8

                  ZZ

                  121,8

                  0809 10 00

                  TR

                  256,6

                  ZZ

                  256,6

                  0809 29 00

                  TR

                  550,9

                  US

                  721,3

                  ZZ

                  636,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/226 (2016. gada 17. februāris), ar kuru groza Īstenošanas regulu (ES) Nr. 999/2014, ar ko pēc termiņbeigu pārskatīšanas atbilstoši 11. panta 2. punktam Padomes Regulā (EK) Nr. 1225/2009 nosaka galīgo antidempinga maksājumu Krievijas izcelsmes amonija nitrāta importam

text:
               18.2.2016

               LV

               Eiropas Savienības Oficiālais Vēstnesis

               L 41/13

         KOMISIJAS ĪSTENOŠANAS REGULA (ES) 2016/226
   (2016. gada 17. februāris),
   ar kuru groza Īstenošanas regulu (ES) Nr. 999/2014, ar ko pēc termiņbeigu pārskatīšanas atbilstoši 11. panta 2. punktam Padomes Regulā (EK) Nr. 1225/2009 nosaka galīgo antidempinga maksājumu Krievijas izcelsmes amonija nitrāta importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. panta 4. punktu un 14. panta 1. punktu,
   tā kā:

               (1)

               Padome ar Regulu (EK) Nr. 2022/95 (2) noteica galīgo antidempinga maksājumu Krievijas izcelsmes amonija nitrāta importam, ko pašlaik klasificē ar KN kodiem 3102 30 90 un 3102 40 90. Ievērojot papildu izmeklēšanas rezultātus, kurā atklāja, ka maksājums tiek absorbēts, pasākumus grozīja ar Padomes Regulu (EK) Nr. 663/98 (3). Pēc termiņbeigu pārskatīšanas un starpposma pārskatīšanas atbilstoši attiecīgi Padomes Regulas (EK) Nr. 384/96 (4) 11. panta 2. un 3. punktam Padome ar Regulu (EK) Nr. 658/2002 (5) tāda Krievijas izcelsmes amonija nitrāta importam, ko klasificē ar KN kodiem 3102 30 90 un 3102 40 90, noteica galīgo antidempinga maksājumu EUR 47,07 par tonnu. Pēc tam atbilstoši Regulas (EK) Nr. 384/96 11. panta 3. punktam tika veikta starpposma pārskatīšana attiecībā uz ražojuma klāstu un ar Padomes Regulu (EK) Nr. 945/2005 (6) tika noteikts galīgais antidempinga maksājums robežās no EUR 41,42 par tonnu līdz EUR 47,07 par tonnu tādu Krievijas izcelsmes cieto mēslošanas līdzekļu importam, kuros amonija nitrāta saturs pārsniedz 80 % no masas un kurus patlaban klasificē ar KN kodiem 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 un ex 3105 90 20.

               (2)

               Pēc otrās termiņbeigu pārskatīšanas un otrās daļējas starpposma pārskatīšanas atbilstoši Regulas (EK) Nr. 384/96 11. panta 2. un 3. punktam antidempinga pasākumi, kas aprakstīti iepriekšējā apsvērumā (jaunākie grozījumi izdarīti ar Regulu (EK) Nr. 945/2005), tika saglabāti ar Padomes Regulu (EK) Nr. 661/2008 (7), izņemot grupai EuroChem, kurai fiksētā maksājuma summa svārstījās no EUR 28,88 līdz EUR 32,82 par tonnu.

               (3)

               Eiropas Komisija ar Lēmumu 2008/577/EK (8) pieņēma tādus saistību piedāvājumus ar daudzuma ierobežojumu, ko cita starpā piedāvājuši Krievijas ražotāji atklātā akciju sabiedrība (JSC, krievu val. OAO) Acron un JSC Dorogobuzh.

               (4)

               Vispārējā tiesa ar 2008. gada 10. septembra spriedumu (9), kas interpretēts ar 2009. gada 9. jūlija spriedumu (10), atcēla Regulu (EK) Nr. 945/2005, ciktāl tā attiecas uz atklāto akciju sabiedrību (JSC) Kirovo-Chepetsky Khimichesky Kombinat (Kirovo), kas ir OJSC UCC Uralchem (Uralchem) sastāvā. Padome ar Regulu (EK) Nr. 989/2009 (11) attiecīgi grozīja Regulu (EK) Nr. 661/2008. Tādēļ uzņēmumam Kirovo tiek piemērots antidempinga maksājums (EUR 47,07 par tonnu) tikai attiecībā uz tāda amonija nitrāta importu, ko patlaban klasificē ar KN kodiem 3102 30 90 un 3102 40 90.

               (5)

               Komisija ar Īstenošanas regulu (ES) Nr. 999/2014 (12) saglabāja antidempinga pasākumus (jaunākie grozījumi izdarīti ar Regulu (EK) Nr. 989/2009) pēc termiņbeigu pārskatīšanas atbilstoši pamatregulas 11. panta 2. punktam.

               (6)

               Uzņēmums Kirovo2015. gada 16. septembrī paziņoja Komisijai, ka plāno reorganizāciju uzņēmumu grupā Uralchem. Uzņēmums Kirovo no 2015. gada 1. oktobra faktiski vairs nav akciju sabiedrība grupas OJSC UCC Uralchem (Uralchem) ietvaros, jo tas ir kļuvis par grupas Uralchem filiāli ar šādu nosaukumu: grupas OJSC UCC Uralchem filiāle Kirovo-Chepetsky Khimichesky Kombinat (filiāle Kirovo). Saskaņā ar uzņēmuma apgalvoto šīs reorganizācijas mērķis bija uzlabot korporatīvo pārvaldību visā Uralchem grupā.

               (7)

               Grupai Uralchem ir cita ražotne (Uralchem filiāle Azot), kas atrodas Berezņikos Krievijā, kurai visiem amonija nitrāta veidiem piemēro antidempinga maksājumu EUR 47,07 par tonnu, kā noteikts Īstenošanas regulas (ES) Nr. 999/2014. 1. panta 1. punktā. Tāpēc, ņemot vērā to, ka vienas un tās pašas juridiskās vienības ietvaros, kas ražo amonija nitrātu, tagad ir divas filiāles (Berezniki un Kirovo), ir jānovērtē pasākumu apiešanas risks.

               (8)

               Tādējādi Komisija ir analizējusi uzņēmuma sniegto informāciju un visu citu tās rīcībā esošo informāciju un secinājusi, ka antidempinga pasākumu apiešanas risks, kas saistīts ar atšķirīgām grupas Uralchem filiālēm, tālāk izklāstīto iemeslu dēļ ir zems.

               (9)

               Pirmkārt, kopš ar Regulu (EK) Nr. 989/2009 tika grozīti pasākumi (kad antidempinga maksājumi, kas piemērojami Kirovo, tika attiecināti tikai uz tāda amonija nitrāta importu, ko patlaban klasificē ar KN kodiem 3102 30 90 un 3102 40 90), nav pierādījumu, ka grupa Uralchem ir ļaunprātīgi izmantojusi atbrīvojumu, kas piešķirts Kirovo. Patiešām, kopš pasākumu grozīšanas tāda amonija nitrāta imports, kuru patlaban neklasificē ar KN kodiem 3102 30 90 un 3102 40 90, ir bijis stabils. Turklāt Komisijai nav informācijas, ka liecinātu, ka ražotne Berezniki nepareizi deklarējusi savu produkciju kā tādu, ko ražojusi Kirovo, tādējādi ļaunprātīgi izmantojot atbrīvojumu, kas piešķirts Kirovo.

               (10)

               Otrkārt, Uralchem apgalvoja, ka saskaņā ar Krievijā piemērojamajiem valsts tiesību aktiem mēslošanas līdzekļi ir pakļauti obligātai reģistrācijai un marķēšanai un tas attiecas arī uz ražotnes faktisko juridisko nosaukumu un fizisko adresi. Ziņas par ražotāja ražotni ir jāiekļauj arī vairākos citos oficiālajos dokumentos. Visbeidzot, eksportējot amonija nitrātu, ziņas par ražotni jāiekļauj vairākos obligātos dokumentos, piemēram, muitas eksporta deklarācijā, izcelsmes sertifikātā un pavadzīmēs. Tādēļ ir maz ticams, ka, piešķirot Taric papildkodu A959 grupas Uralchem filiālei Kirovo, kāda no grupas ražotnēm izmantos to ļaunprātīgi.

               (11)

               Treškārt, grupa Uralchem2015. gada 13. oktobra vēstulē Komisijai ir apņēmusies neiesaistīties darbībās, kas var novest pie Taric papildkoda A959 ļaunprātīgas izmantošanas, proti, ar šo Taric kodu eksportējot uz Savienību ražojumus, kas nav ražoti filiālē Kirovo, kura atrodas Kirovočepeckā, Kirovas apgabalā.

               (12)

               Ceturtkārt, Komisijai ir informācija par Berezniki un Kirovo ražotņu maksimālo jaudu, un, lai izvietotu jaunas ražošanas iekārtas un palielinātu pašreizējo jaudu, ir nepieciešami vairāki gadi. Tāpēc, ja nākotnē tiks konstatēts importa apjoma pieaugums, īpaši virs Kirovo maksimālā jaudas, ex officio var tikt sākta pasākumu pretapiešanas izmeklēšana.

               (13)

               Tomēr, lai vēl vairāk mazinātu pasākumu apiešanas risku, ir vajadzīgi īpaši pasākumi, lai nodrošinātu tādu individuālo antidempinga maksājumu piemērošanu, kas piemērojami dažādām Uralchem filiālēm. Uralchem jāuzrāda dalībvalsts muitas dienestiem derīgs rēķins. Rēķinam jāatbilst prasībām, kas izklāstītas šīs regulas 1. panta trešajā daļā. Uz importu, kuram nav pievienots šāds rēķins, attiecina maksājuma likmi, kas piemērojama “visiem pārējiem uzņēmumiem”.

               (14)

               Komisija informēja visas ieinteresētās personas par būtiskajiem faktiem un apsvērumiem, pamatojoties uz kuriem tā plānoja grozīt Īstenošanas regulu (ES) Nr. 999/2014. Visām personām tika atvēlēts termiņš, kurā tās varēja sniegt piezīmes saistībā ar informācijas izpaušanu. Uralchem un Krievijas Federācijas valdība iesniedza piezīmes. Šīs piezīmes tika ņemtas vērā.

               (15)

               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1225/2009 15. panta 1. punktu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 999/2014 1. panta 2. punkta b) apakšpunktu groza šādi:

                  “b)

                  precēm, kas ražotas akciju sabiedrības “United Chemical Company Uralchem filiālē KCKK Kirovočepeckā (Kirovo-Chepetsk)” (Taric papildkods A959):

                              Ražojuma apraksts

                              KN kods

                                 Taric kods

                              Fiksēta maksājuma summa (EUR par tonnu)

                              Amonija nitrāts, izņemot ūdens šķīdumos

                              3102 30 90

                              —

                              47,07

                              Amonija nitrāta maisījumi ar kalcija karbonātu vai citām neorganiskām vielām, kas nav mēslošanas līdzekļi, kuru slāpekļa saturs pārsniedz 28 % no masas

                              3102 40 90

                              —

                              47,07

                        Antidempinga maksājumu nepiemēro 1. punktā minētajām precēm, kas ražotas akciju sabiedrības United Chemical Company Uralchem filiālē KCKK Kirovočepeckā un kas nav minētas iepriekšējā tabulā.
                  Antidempinga maksājumu par konkrētām precēm, kas ražotas akciju sabiedrības United Chemical Company Uralchem filiālē KCKK Kirovočepeckā, nepiemēro ar nosacījumu, ka akciju sabiedrība United Chemical Company Uralchem dalībvalstu muitas dienestiem uzrāda derīgu rēķinu, kurā ir paziņojums, ko datējusi un parakstījusi rēķina izrakstītāja uzņēmuma amatpersona un kur norādīts tās vārds, uzvārds un amats, un kas formulēts šādi: “Es, apakšā parakstījies, apliecinu, ka eksportam uz Eiropas Savienību pārdotais amonija nitrāts (apjoms), uz ko attiecas šis rēķins, ražots (akciju sabiedrības United Chemical Company Uralchem filiālē KCKK Kirovočepeckā un adrese) (Taric papildkodsA959), kurš atrodas Krievijā. Apliecinu, ka rēķinā sniegtā informācija ir pilnīga un patiesa.” Ja šāds rēķins uzrādīts netiek, tad visiem amonija nitrāta ražojuma veidiem, kas ražoti akciju sabiedrības United Chemical Company Uralchem filiālē KCKK Kirovočepeckā, piemēro maksājuma likmi, kas piemērojama “visiem pārējiem uzņēmumiem”.”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 1995. gada 16. augusta Regula (EK) Nr. 2022/95, ar ko nosaka galīgo antidempinga maksājumu Krievijas izcelsmes amonija nitrāta importam (OV L 198, 23.8.1995., 1. lpp.).

      (3)  Padomes 1998. gada 23. marta Regula (EK) Nr. 663/98, ar kuru groza Regulu (EK) Nr. 2022/95, ar ko nosaka galīgo antidempinga maksājumu Krievijas izcelsmes amonija nitrāta importam (OV L 93, 26.3.1998., 1. lpp.).

      (4)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 56, 6.3.1996., 1. lpp.).

      (5)  Padomes 2002. gada 15. aprīļa Regula (EK) Nr. 658/2002, ar ko piemēro galīgo antidempinga maksājumu attiecībā uz Krievijas izcelsmes amonija nitrāta importu (OV L 102, 18.4.2002., 1. lpp.).

      (6)  Padomes 2005. gada 21. jūnija Regula (EK) Nr. 945/2005, ar kuru pēc starpposma pārskatīšanas saskaņā ar Regulas (EK) Nr. 384/96 11. panta 3. punktu groza Regulu (EK) Nr. 658/2002, ar ko piemēro galīgo antidempinga maksājumu attiecībā uz Krievijas izcelsmes amonija nitrāta importu, un Regulu (EK) Nr. 132/2001, ar ko piemēro galīgo antidempinga maksājumu attiecībā uz, inter alia, Ukrainas izcelsmes amonija nitrāta importu (OV L 160, 23.6.2005., 1. lpp.).

      (7)  Padomes 2008. gada 8. jūlija Regula (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam pēc tam, kad veikta termiņa beigu pārskatīšana atbilstīgi Regulas (EK) Nr. 384/96 11. panta 2. punktam un daļēja starpposma pārskatīšana atbilstīgi minētās regulas 11. panta 3. punktam (OV L 185, 12.7.2008., 1. lpp.).

      (8)  Komisijas 2008. gada 4. jūlija Lēmums 2008/577/EK, ar ko pieņem saistības, kas piedāvātas attiecībā uz Krievijas un Ukrainas izcelsmes amonija nitrāta importa antidempinga procedūru (OV L 185, 12.7.2008., 43. lpp.).

      (9)  2008. gada 10. septembra spriedums lietā T-348/05 JSC Kirovo-Chepetsky Khimichesky Kombinat/Padome (Krājums 2008, II-159. lpp., rezolutīvā daļas 1. punkts).

      (10)  2009. gada 9. jūlija spriedums lietā T-348/05 JSC Kirovo-Chepetsky Khimichesky Kombinat/Padome (Krājums 2009, II-116. lpp., rezolutīvā daļas 1. punkts).

      (11)  Padomes 2009. gada 19. oktobra Regula (EK) Nr. 989/2009, ar kuru groza Regulu (EK) Nr. 661/2008, ar ko nosaka galīgu antidempinga maksājumu Krievijas izcelsmes amonija nitrāta importam (OV L 278, 23.10.2009., 1. lpp.).

      (12)  Komisijas 2014. gada 23. septembra Īstenošanas regula (ES) Nr. 999/2014, ar ko pēc termiņbeigu pārskatīšanas atbilstoši 11. panta 2. punktam Padomes Regulā (EK) Nr. 1225/2009 nosaka galīgo antidempinga maksājumu Krievijas izcelsmes amonija nitrāta importam (OV L 280, 24.9.2014., 19. lpp.).


title: Komisijas Īstenošanas regula (ES) 2016/2223 (2016. gada 5. decembris) par atsevišķu preču klasifikāciju kombinētajā nomenklatūrā

text:
                  10.12.2016

                  LV

                  Eiropas Savienības Oficiālais Vēstnesis

                  L 336/19

            KOMISIJAS ĪSTENOŠANAS REGULA (ES) 2016/2223
      (2016. gada 5. decembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 5. decembrī

               Komisijas vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (t. s. “ciparu mikroskops”) ir cilindra formas izstrādājums ar garumu apmēram 10 cm un diametru apmēram 3 cm. Ciparu mikroskops ir aprīkots ar četrām gaismas diodēm, papildu metāla oksīdu pusvadītāju (CMOS) sensoru un kabeli ar USB spraudni. Izstrādājums darbojas tikai kopā ar automātiskās datu apstrādes iekārtu, un tam nav iebūvētu ieraksta iespēju.
                     Izstrādājums spēj ar optisku lēcu palielināt priekšmetu attēlu diapazonā no 10 līdz 200 reizēm un uzņemt fotoattēlus un videoattēlus, kas vēlāk var tikt ierakstīti automātiskās datu apstrādes iekārtā, izmantojot specializētu programmatūru.
                     Sk. attēlu (*1).

                     8525 80 19

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 84. nodaļas 5.E) piezīmi un KN kodu 8525 , 8525 80  un 8525 80 19  formulējumu.
                     Izstrādājums var kalpot par ievades vienību automātiskās datu apstrādes iekārtai, par televīzijas kameru un ciparu mikroskopu.
                     Klasificēšana pie pozīcijas 8471  automātiskās datu apstrādes iekārtu ievades vienībām nav iespējama, jo izstrādājums pilda konkrētu funkciju, kas nav datu apstrāde.
                     Nav iespējama arī klasificēšana pie kombinētiem optiskajiem mikroskopiem pozīcijā 9011 , jo šim izstrādājumam nav minētās pozīcijas izstrādājuma īpašību (sk. arī Harmonizētās sistēmas skaidrojumu par pozīciju 9011  pirmo rindkopu un otrās rindkopas I punktu).
                     Tā kā palielināto priekšmeta attēlu var parādīt un vajadzības gadījumā ierakstīt ar automātiskās datu apstrādes iekārtu vienīgi pēc tam, kad to ir uztvēris CMOS sensors, izstrādājumam ir televīzijas kameras īpašības.
                     Tādēļ izstrādājums ir klasificējams ar KN kodu 8525 80 19  pie televīzijas kamerām.

            (*1)  Attēls pievienots tikai informācijai.


title: Komisijas Īstenošanas regula (ES) 2015/781 (2015. gada 19. maijs), ar ko atver Savienības tarifu kvotas Serbijas Republikas izcelsmes zivīm un zivsaimniecības produktiem un paredz to pārvaldību

text:
               20.5.2015

               LV

               Eiropas Savienības Oficiālais Vēstnesis

               L 124/4

         KOMISIJAS ĪSTENOŠANAS REGULA (ES) 2015/781
   (2015. gada 19. maijs),
   ar ko atver Savienības tarifu kvotas Serbijas Republikas izcelsmes zivīm un zivsaimniecības produktiem un paredz to pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 11. marta Regulu (ES) Nr. 332/2014 par konkrētām procedūrām Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Serbijas Republiku, no otras puses, piemērošanai (1), un jo īpaši tās 2. pantu,
   tā kā:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Serbijas Republiku, no otras puses, (SAN) tika parakstīts 2008. gada 29. aprīlī. SAN stājās spēkā 2013. gada 1. septembrī (2).

               (2)

               Ar SAN aizstāja Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras puses (“pagaidu nolīgums”), kas stājās spēkā 2010. gada 1. februārī (3) un ar kuru tika īstenoti SAN noteikumi par tirdzniecību un ar tirdzniecību saistītiem jautājumiem.

               (3)

               SAN IV pielikums, kā arī pagaidu nolīguma IV pielikums attiecas uz Kopienas koncesijām Serbijas zivsaimniecības produktiem – tarifu kvotām.

               (4)

               SAN protokolu, lai ņemtu vērā Horvātijas Republikas pievienošanos Eiropas Savienībai (4), (“protokols”) parakstīja 2014. gada 25. jūnijā. Tā parakstīšana Eiropas Savienības, Eiropas Atomenerģijas kopienas un dalībvalstu vārdā tika atļauta ar Padomes Lēmumiem 2014/517/ES (5) un 2014/518/Euratom (6).

               (5)

               Protokolā paredzēts palielināt spēkā esošo tarifa kvotu Serbijas izcelsmes karpām par 26 tonnām, kā arī atvērt jaunu tarifa kvotu tādu produktu importam, uz kuriem attiecas HS pozīcija 1604, nepārsniedzot ikgadējo apjomu 15 tonnu. Pirmajā piemērošanas gadā tarifa kvotas apjomi jāaprēķina proporcionāli no gada pamata apjomiem, ņemot vērā laiku, kas pagājis no kalendārā gada sākuma līdz protokola piemērošanas dienai.

               (6)

               Lai izmantotu tarifu koncesijas, ir jāuzrāda muitas dienestiem attiecīgs izcelsmes apliecinājums, kā noteikts pagaidu nolīgumā un SAN.

               (7)

               Tarifu kvotas būtu jāpārvalda Komisijai, ievērojot rindas kārtības principu saskaņā ar Komisijas Regulu (EEK) Nr. 2454/93 (7).

               (8)

               Kombinētajā nomenklatūrā, kas izklāstīta Padomes Regulas (EEK) Nr. 2658/87 (8) I pielikumā, ietverti jauni KN kodi, kas atšķiras no kodiem pagaidu nolīgumā un SAN. Tādēļ jaunie KN kodi būtu jāietver šīs regulas pielikumā.

               (9)

               Lai nodrošinātu pagaidu nolīguma un SAN ietvaros piešķirto tarifu kvotu faktisku piemērošanu, kā arī juridisko noteiktību un vienlīdzīgu attieksmi nodokļu iekasēšanā, šīs regulas noteikumi būtu jāpiemēro no dienas, kad stājies spēkā pagaidu nolīgums.

               (10)

               Protokolu piemēro provizoriski no otrā mēneša pirmās dienas pēc tā parakstīšanas, līdz tiek pabeigtas tā noslēgšanai vajadzīgās procedūras. Tādēļ spēkā esošās tarifa kvotas palielinājumam attiecībā uz karpām un jaunās tarifa kvotas piemērošanai HS pozīcijas 1604 produktu importam būtu jāstājas spēkā 2014. gada 1. augustā.

               (11)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Serbijas Republikas izcelsmes precēm atver Savienības tarifu kvotas, kas norādītas pielikumā.
   2. pants
   Serbijas Republikas izcelsmes preces, kas norādītas pielikuma A daļā un deklarētas laišanai brīvā apgrozībā laikposmā no 2010. gada 1. februāra līdz 2011. gada 31. decembrim, ievērojot attiecīgo tarifa kvotu, kas minēta pielikuma A daļā, atbrīvo no muitas nodokļiem, kurus piemēro importam Savienībā.
   Serbijas Republikas izcelsmes preces, kas norādītas pielikuma B daļā un deklarētas laišanai brīvā apgrozībā laikposmā no 2012. gada 1. janvāra, ievērojot attiecīgo tarifa kvotu, kas norādīta pielikuma B daļā, atbrīvo no muitas nodokļiem, kurus piemēro importam Savienībā.
   3. pants
   Pielikumā noteiktās tarifu kvotas pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. maijs

            Komisijas vārdā –

            priekšsēdētājs

         Jean-Claude JUNCKER

      (1)  OV L 103, 5.4.2014., 10. lpp.

      (2)  Padomes un Komisijas 2013. gada 22. jūlija Lēmums 2013/490/ES, Euratom par to, lai noslēgtu Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku, no otras puses (OV L 278, 18.10.2013., 14. lpp.).

      (3)  Padomes 2008. gada 29. aprīļa Lēmums 2010/36/EK par to, lai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras puses (OV L 28, 30.1.2010., 1. lpp.).

      (4)  OV L 233, 6.8.2014., 3. lpp.

      (5)  Padomes 2014. gada 14. aprīļa Lēmums 2014/517/ES par to, lai Eiropas Savienības un tās dalībvalstu vārdā parakstītu un provizoriski piemērotu protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 233, 6.8.2014., 1. lpp.).

      (6)  Padomes 2014. gada 14. aprīļa Lēmums 2014/518/Euratom, ar ko apstiprina to, ka Eiropas Komisija Eiropas Atomenerģijas kopienas vārdā noslēdz protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 233, 6.8.2014., 20. lpp.).

      (7)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).

      (8)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS
      A DAĻA

         Piemēro no 1.2.2010. līdz 31.12.2011.

      Neatkarīgi no kombinētās nomenklatūras interpretācijas noteikumiem produktu apraksta formulējums uzskatāms vienīgi par informatīvu, preferenču sistēmas darbības jomu atbilstīgi šai pielikuma daļai nosakot pēc tiem KN kodiem, kas bija spēkā 1.2.2010.

                  Kārtas numurs

                  KN kods

                     TARIC apakšgrupa

                  Apraksts

                  Apjoms no 1.2.2010. līdz 31.12.2010.
                  (tonnas tīrsvara)

                  Apjoms no 1.1.2011. līdz 31.12.2011.
                  (tonnas tīrsvara)

                  09.1545

                  0301 91 10

                  Foreles (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache un Oncorhynchus chrysogaster): dzīvas; svaigas vai dzesinātas; saldētas; kaltētas, sālītas vai sālījumā, žāvētas; filejas un citāds zivs mīkstums; milti un granulas, lietošanai pārtikā

                  15 tonnas

                  15 tonnas

                  0301 91 90

                  0302 11 10

                  0302 11 20

                  0302 11 80

                  0303 21 10

                  0303 21 20

                  0303 21 80

                  0304 19 15

                  0304 19 17

                  ex 0304 19 18

                  30

                  ex 0304 19 91

                  10

                  0304 29 15

                  0304 29 17

                  ex 0304 29 18

                  30

                  ex 0304 99 21

                  11
                  12
                  20

                  ex 0305 10 00

                  10

                  ex 0305 30 90

                  50

                  0305 49 45

                  ex 0305 59 80

                  61

                  ex 0305 69 80

                  61

                  09.1546

                  0301 93 00

                  Karpas: dzīvas; svaigas vai dzesinātas; saldētas; kaltētas, sālītas vai sālījumā, žāvētas; filejas un citāds zivs mīkstums; milti un granulas, lietošanai pārtikā

                  60 tonnas

                  60 tonnas

                  0302 69 11

                  0303 79 11

                  ex 0304 19 18

                  20

                  ex 0304 19 91

                  20

                  ex 0304 29 18

                  20

                  ex 0304 99 21

                  16

                  ex 0305 10 00

                  20

                  ex 0305 30 90

                  60

                  ex 0305 49 80

                  30

                  ex 0305 59 80

                  63

                  ex 0305 69 80

                  63

            B DAĻA

         Piemēro no 1.1.2012.

      Neatkarīgi no kombinētās nomenklatūras interpretācijas noteikumiem produktu apraksta formulējums uzskatāms vienīgi par informatīvu, preferenču sistēmas darbības jomu atbilstīgi šai pielikuma daļai nosakot pēc tiem KN kodiem, kas ir spēkā šīs regulas pieņemšanas laikā.

                  Kārtas numurs

                  KN kods

                     TARIC apakšgrupa

                  Apraksts

                  Gada apjomi (no 1.1. līdz 31.12.)
                  (tonnas tīrsvara)

                  09.1545

                  0301 91

                  Foreles (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache un Oncorhynchus chrysogaster): dzīvas; svaigas vai dzesinātas; saldētas; kaltētas, sālītas vai sālījumā, žāvētas; filejas un citāds zivs mīkstums; milti un granulas, lietošanai pārtikā

                  2012. un turpmākie gadi: 15 tonnas

                  0302 11

                  0303 14

                  0304 42

                  ex 0304 52 00

                  10

                  0304 82

                  ex 0304 99 21

                  11
                  12
                  20

                  ex 0305 10 00

                  10

                  ex 0305 39 90

                  10

                  0305 43 00

                  ex 0305 59 80

                  61

                  ex 0305 69 80

                  61

                  09.1546

                  0301 93 00

                  Karpas (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): dzīvas; svaigas vai dzesinātas; saldētas; kaltētas, sālītas vai sālījumā, žāvētas; filejas un citāds zivs mīkstums; milti un granulas, lietošanai pārtikā

                  2012. un 2013. gads: 60 tonnas
                  2014. gads: 60 tonnas un no 1.8.2014. palielinājums par 10,833 tonnām
                  2015. un turpmākie gadi: 86 tonnas

                  0302 73 00

                  0303 25 00

                  ex 0304 39 00

                  20

                  ex 0304 51 00

                  10

                  ex 0304 69 00

                  20

                  ex 0304 93 90

                  10

                  ex 0305 10 00

                  20

                  ex 0305 31 00

                  10

                  ex 0305 44 90

                  10

                  ex 0305 59 80

                  63

                  ex 0305 64 00

                  10

                  09.1592

                  HS pozīcija 1604

                  Sagatavotas vai konservētas zivis; kaviārs un kaviāra aizstājēji, kas gatavoti no zivju ikriem

                  No 1.8.2014. līdz 31.12.2014.: 6,25 tonnas
                  2015. un turpmākie gadi: 15 tonnas


title: Komisijas Īstenošanas regula (ES) Nr. 1093/2011 ( 2011. gada 28. oktobris ), ar ko piemēro atkāpi no izcelsmes noteikumiem, kuri paredzēti Protokolā par jēdziena noteiktas izcelsmes ražojumi definīciju, kas pievienots Brīvās tirdzniecības nolīgumam starp Eiropas Savienību un tās dalībvalstīm un Korejas Republiku

text:
               29.10.2011

               LV

               Eiropas Savienības Oficiālais Vēstnesis

               L 283/27

         KOMISIJAS ĪSTENOŠANAS REGULA (ES) Nr. 1093/2011
   (2011. gada 28. oktobris),
   ar ko piemēro atkāpi no izcelsmes noteikumiem, kuri paredzēti Protokolā par jēdziena “noteiktas izcelsmes ražojumi” definīciju, kas pievienots Brīvās tirdzniecības nolīgumam starp Eiropas Savienību un tās dalībvalstīm un Korejas Republiku
   EIROPAS KOMISIJA,
   ņemot vērā Līgumu par Eiropas Savienības darbību,
   Ņemot vērā Padomes 2010. gada 16. septembra Lēmumu 2011/265/ES par to, lai Eiropas Savienības vārdā parakstītu un provizoriski piemērotu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (1), un jo īpaši tās 7. pantu,
   tā kā:

               (1)

               Ar Lēmumu 2011/265/ES Padome pilnvaroja Eiropas Savienības vārdā parakstīt Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (2) (turpmāk Nolīgums). Ar Lēmumu 2011/265/ES tika apstiprināta šā Nolīguma, kas tiks noslēgts vēlākā laikposmā, kā paredzēts Nolīguma 15.10. panta 5. punktā, provizoriska piemērošana. Tika noteikts, ka Nolīgumu provizoriski piemēro no 2011. gada 1. jūlija.

               (2)

               Nolīgumam pievienotā Protokola par jēdziena “noteiktas izcelsmes ražojumi” definīciju un administratīvās sadarbības metodēm (3) (turpmāk Protokols) IIa pielikumā vairākiem konkrētiem izstrādājumiem paredzēta atkāpe no izcelsmes noteikumiem, kas izklāstīti Protokola II pielikumā. Tomēr šīs atkāpes ierobežo ar gada kvotām. Tādēļ ir nepieciešams paredzēt nosacījumus minēto atkāpju piemērošanai.

               (3)

               Saskaņā ar Protokola IIa pielikumu izcelsmes apliecinājumam surimi izstrādājumiem (KN kods 1604 20 05) pievieno dokumentāru pierādījumu, ka surimi izstrādājuma sastāvā zivju ir vismaz 40 % no ražojuma svara un ka galvenā izmantotā surimi pamatsastāvdaļa ir mintajs (theragra Chalcogramma).

               (4)

               Saskaņā ar Protokola IIa pielikumu izcelsmes apliecinājumam krāsotiem audumiem ar KN kodiem 5408 22 un 5408 32 pievieno dokumentāru pierādījumu, ka izmantotais nekrāsotais audums nepārsniedz 50 % no ražojuma ražotāja cenas.

               (5)

               Tā kā kvotas, kas paredzētas Protokola IIa pielikumā, Komisijai jāpārvalda, pamatojoties uz rindas kārtību, tās būtu jāpārvalda saskaņā ar Komsijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4).

               (6)

               Tā kā Nolīgumu piemēro no 2011. gada 1. jūlija, šī regula jāpiemēro no tās pašas dienas.

               (7)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   1.   Izcelsmes noteikumi, kas izklāstīti IIa pielikumā Protokolam par jēdziena “noteiktas izcelsmes ražojumi” definīciju un administratīvās sadarbības metodēm, kas pievienots Brīvās tirdzniecības nolīgumam starp Eiropas Savienību un tās dalībvalstīm un Korejas Republiku (Protokols), attiecas uz izstrādājumiem, kas uzskaitīti šīs regulas pielikumā.
   2.   Izcelsmes noteikumus, kas minēti 1. punktā, piemēro, atkāpjoties no izcelsmes noteikumiem, kas izklāstīti Protokola II pielikumā, ievērojot pielikumā noteiktās kvotas.
   2. pants
   Izcelsmes noteikumus, kas paredzēti šajā regulā, piemēro, ievērojot šādus nosacījumus:

               a)

               deklarāciju, ko parakstījis atzītais eksportētājs, apliecinot, ka attiecīgie ražojumi atbilst atkāpes nosacījumiem, sniedz brīdī, kad izstrādājumus laiž brīvā apgrozībā Eiropas Savienībā;

               b)

               deklarācija, kas minēta a) punktā, ietver šādu paziņojumu angļu valodā: “Derogation – Annex II(a) of the Protocol concerning the definition of originating products and methods of administrative cooperation” (“Atkāpe – Protokola par jēdziena “noteiktas izcelsmes ražojumi” definīciju un administratīvās sadarbības metodēm IIa pielikums”).

         3. pants
   1.   Ja surimi izstrādājumiem ar KN kodu 1604 20 05 ir paredzēts izcelsmes apliecinājums, tam pievieno dokumentāru pierādījumu, ka surimi izstrādājuma sastāvā zivju ir vismaz 40 % no ražojuma svara un ka galvenā izmantotā surimi pamatsastāvdaļa ir mintajs (theragra Chalcogramma).
   2.   Vajadzības gadījumā 1. punktā minētā jēdziena “pamatsastāvdaļa” nozīmi izskaidro Muitas komiteja saskaņā ar Protokola 28. pantu.
   4. pants
   1.   Dokumentārais pierādījums, kas minēts 3. pantā, ietver vismaz paziņojumu angļu valodā, ko parakstījis atzītais eksportētājs, ka:

               a)

               surimi izstrādājuma sastāvā zivju ir vismaz 40 % no ražojuma svara;

               b)

               galvenā izmantotā surimi pamatsastāvdaļa ir mintajs (theragra Chalcogramma).

         2.   Šā panta 1. punktā minētajā paziņojumā iekļauj arī šādu informāciju:

               a)

               izmantotais mintaja (theragra Chalcogramma) daudzums kā surimi ražošanā izmantoto zivju procentuālā daļa;

               b)

               mintaja izcelsmes valsts.

         5. pants
   Ja krāsotiem audumiem ar KN kodiem 5408 22 un 5408 32 ir paredzēts izcelsmes apliecinājums, tiem pievieno dokumentāru pierādījumu, ka izmantotais nekrāsotais audums nepārsniedz 50 % no ražojuma ražotāja cenas.
   6. pants
   Dokumentārais pierādījums, kas minēts 5. pantā, ietver vismaz paziņojumu angļu valodā, ko parakstījis atzītais eksportētājs, ka izmantotais nekrāsotais audums nepārsniedz 50 % no ražojuma ražotāja cenas. Paziņojumā iekļauj arī šādu informāciju:

               a)

               krāsotu audumu (KN kodi 5408 22 un 5408 32) ražošanā izmantojamo nenoteiktas izcelsmes nekrāsotu audumu cenu euro;

               b)

               krāsotu audumu (KN kodi 5408 22 un 5408 32) ražotāja cenas euro.

         7. pants
   Tarifu kvotas, kas norādītas šīs regulas pielikumā, Komisija pārvalda saskaņā ar Regulas (EEK) Nr. 2454/93 308.a līdz 308.c pantu.
   8. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 127, 14.5.2011., 1. lpp.

      (2)  OV L 127, 14.5.2011., 6. lpp.

      (3)  OV L 127, 14.5.2011., 1344. lpp.

      (4)  OV L 253, 11.10.1993., 1. lpp.

      PIELIKUMS
      Neatkarīgi no kombinētās nomenklatūras interpretācijas noteikumiem produktu apraksta formulējums ir uzskatāms vienīgi par orientējošu, un preferenču sistēmu saistībā ar šo pielikumu nosaka, izmantojot KN kodus, kas ir spēkā šīs regulas pieņemšanas laikā.

                  Kārtas nr.

                  KN kods

                     Taric apakšnodaļa

                  Produktu apraksts

                  Kvotas ilgums

                  Kvotas apjoms
                  (ja nav norādīts citādi, tonnās neto svara)

                  09.2450

                  1604 20 05

                  Izstrādājumi no surimi

                  1.7.2011.–30.6.2012.

                  2 000

                  1.7.2012.–30.6.2013.

                  2 500

                  No 1.7.2013. un turpmāk:

                  1.7.–30.6.

                  3 500

                  09.2451

                  1905 90 45

                  Cepumi

                  1.7.–30.6.

                  270

                  09.2452

                  2402 20

                  Cigaretes, kas satur tabaku

                  1.7.–30.6.

                  250

                  09.2453

                  5204

                  Kokvilnas šujamie diegi, iesaiņoti vai neiesaiņoti mazumtirdzniecībai

                  1.7.–30.6.

                  86

                  09.2454

                  5205

                  Kokvilnas dzija (izņemot šujamos diegus) ar kokvilnas saturu 85 % vai vairāk, neiesaiņota mazumtirdzniecībai

                  1.7.–30.6.

                  2 310

                  09.2455

                  5206

                  Kokvilnas dzija (izņemot šujamos diegus) ar kokvilnas saturu mazāk nekā 85 %, neiesaiņota mazumtirdzniecībai

                  1.7.–30.6.

                  377

                  09.2456

                  5207

                  Kokvilnas dzija (izņemot šujamos diegus), iesaiņota mazumtirdzniecībai

                  1.7.–30.6.

                  92

                  09.2457

                  5408

                  Audumi no mākslīgo pavedienu dzijas, tai skaitā audumi no materiāliem, kas minēti 5405. preču pozīcijā

                  1.7.–30.6.

                  17 805 290 m2

                  09.2458

                  5508

                  Šujamie diegi no ķīmiskām štāpeļšķiedrām, iesaiņoti vai neiesaiņoti mazumtirdzniecībai

                  1.7.–30.6.

                  286

                  09.2459

                  5509

                  Dzija no sintētiskām štāpeļšķiedrām (izņemot šujamos diegus), neiesaiņota mazumtirdzniecībai

                  1.7.–30.6.

                  3 437

                  09.2460

                  5510

                  Mākslīgo štāpeļšķiedru dzija (izņemot šūšanas diegus), nesagatavota mazumtirdzniecībai

                  1.7.–30.6.

                  1 718

                  09.2461

                  5511

                  Dzija no ķīmiskām štāpeļšķiedrām (izņemot šujamos diegus), iesaiņota mazumtirdzniecībai

                  1.7.–30.6.

                  203